
DISPUTATIO  MEDICA 


INAUGURALIS, 

D  E 

H  E  C  T  I  C  A. 


J  s-  •..* 


]TN  hac  disputatione  historiam  hcBicac  ex 
scriptis  audorum  multi  nominis,  qui 
hanc  disperse  et  diffuse  prosecuti  sunt, 
condere  ;  deinde,  de  ejus  natura,  paucis  di¬ 
cere  ;  tunc,  qua  ratione  curetur,  exponere, 
nobis  consilium  eft. 

Materia  hujus  opusculi  omnis,  praeter 
pauca,  quae  immiscuimus  et  adjecimus, 

A  duntaxat 

duntaxat  pars  est  aliquanto  majoris,  quod,’ 

v, 

pro  disputatione  inaugurali ,  sele&um  per- 

'  4  i 

scripseramus.  Caeteras  autem  hujus  partes, 
non  solum  quia  rerum  magnitudo  nos  lon¬ 
gius  perduxerat,  sed  etiam  quia  nobis  non 
erat  optata  opportunitas  specimina  anatomi¬ 
ca  parandi,  quibus,  ut  speraveramus,  natu¬ 
ram  tuberculorum  forsan,  aliqua  ex  parte, 
exponere  potuissemus,  reticere  satius  pu¬ 
tavimus. 

In  suppresso  opere  nobis  in  animo  erat, 
si  copia  data  fuisset,  perquirere  et  investiga¬ 
re,  in  tubercula,  necne,  absorbentia  vasa, 
aut  bronchialia  ramusculos  tendant  ;  eoque 
magis,  quod,  nulla  omnino  pulmonalia  ten¬ 
dere  conspici,  Stark  jam  certiores  fecit. 


DE 

HeEticci ,  licet  forsitan  morbus  interdum 
primanus  videatur,  tamen  plerumque  cu~ 
jusdam  partis  morbo  supervenit.  Praeci¬ 
puas  notas,  quibus  cognoscitur,  ad  compen- 

\ 

dium  apte  contulit  Cullen  hac  definiti¬ 
one  :  cc  Febris  quotidie  revertens  ;  accessio - 
“  mbus  meridianis  et  vespertinis  ;  remissio - 
“  ne ,  rarius  apyrexia ,  matutina  ;  plerumque 

16  sudoribus  nocturnis,  et  urina  sedimentum 

\ 

u  furfur  ac  eo-lateritium  deponent  e 

* 

Heclicae ,  quando  cursus  ejus  non  turba¬ 
tur,  levis  circa  meridiem  accessio  advenit ; 
quae  tamen,  quinta  fere  hora  postmeridi¬ 
ana,  finitur.  Verum,  haud  multo  post, 
major  vis  accessionis  accedit.  Levis  adeo 

meridiana 

meridiana  haud  raro  accessio  est,  ut  vix  no¬ 
tabilis  sit. 

/ 

Praeter  has  autem  accessiones,  quae,  or¬ 
dine  hon  turbato,  se  inyicem  excipiunt, 

aliae  interdum  fortuito  adveniunt,  ex  cibis 
nempe  incaute  assumptis,  aliisque  causis 
quae  non  semper  evidentes  sunt.  Verum, 
licet,  inter  fortuitas  accessiones^  arteriae  uti¬ 
que  celerius  moveantur,  et  calescat  corpus, 

/ 

caetera  tamen  signa,  quibus  febris  cognosci¬ 
tur,  nulla  sunt.  Ita  esse,  ve}  veteres  scrip¬ 
tores  haud  ignorabant.  Ex  receptioribus 
Se  n  ner  tus  hoc  accurate  animadvertit  ; 
et,  quo,  utrum,  necne,  heffiica  urgeat,  de¬ 
prehendatur,  monet,  ut,  per  complures  con¬ 
tinues  dies,  cibi,  hora  non  eadem,  adhibe¬ 
antur  In  hac  vero  re,  pro  magnitudine, 

io. lasse  nimius  este 

-  -  \ 

Accessiones 

*  v  » 

#  Sennijrt.  De  Febr .  lib.  iii.  cap.  2.  de fign.  diagn . 
febr.  hecl . 

Accessiones  ordinatae  a  levi  horrore,  fri- 
gorisve  sensu,  plerumque  incipiunt  ;  sed, 
dum  aeger  inhorrescit,  calor  corporis,  ther~ 
mometro  judice,  haud  multum  minuitur. 

Post  horrores,  summum  ubique  corpus 
incalescit  ;  potissimum  autem  genae,  pe¬ 
dum  plantae,  et  manuum  palmae,  quae  par¬ 
tes  omnes,  et,  supra  consuetudinem,  rubes¬ 
cunt.  Nunc  calor  summi  corporis  solito 
major  est,  at  solitum  tamen  internarum  par¬ 
tium  calorem  forsan  non  excedit.  Arteriae 
interdum,  temporis  minuto,  centies  et  qua¬ 
dragies,  imo  centies  et  quinquagies,  at  mul- 

/ 

to  faepius  centies  fere  et  vicies,  astride  du¬ 
riter  et  acute  micant. 

His  signis  aeger,  per  multas  horas  vesper¬ 
tinas  ac  nodurnas,  vexatur.  Appetente  au¬ 
tem  luce  matutina,  mala,  quibus,  dum  inca¬ 
lescit,  afficitur,  mitescunt;  et,  si  inveteraverit 

morbus, 

morbus,  his  mitescentibus,  •  insudant  caput, 
pedtus,  thorax,  interdum  etiam  femina  ;  at 
rarissime  corpus  aequaliter  totum. 

Hoc  vero  sudore  mala,  quibus  aeger  plec¬ 
titur,  non,  sicut  ea  quibus  febre  remittente 
impliciti,  multum  levantur.  Rarissime  e- 
nirn  arteriae  non  centies,  temporis  minuto, 
moventur ;  neque  unquam  caeteroquin  in¬ 
tegritas  est.  Vergente  accessione,  aeger 
plerumque,  pluis  minus,  somniculosus  est ; 
atque,  licet  nodlu  somnum  brevem,  neque 
eum  recreantem,  capiat,  mane  tamen  fronte 
serenus  et  spei  plenus  expergiscitur. 

Raro  quatuor  continuae  accessiones  re- 
missionesve  longitudine  aequales  sunt.  Hac 

de  re,  apposite  dicit  Heberden  : 

\ 

“  'When  the  sweat  is  over,  the  fever  will 
6C  sometimes  continue  ;  and,  in  the  middle 
u  of  the  fever,  the  chilness  will  return, 

cc  7  which 

u  which  is  a  most  certain  mark  of  tliis  fe- 
“  ver  :  almost  all  others  begin  with  a  chil- 
“  ness  ;  but  the  retura  of  it,  so  as  to  last 
“  half  an  hour  or  longer,  while  the  fever 
u  is  strong  upon  the  patient,  is  what  I  never 
u  saw,  except  only  in  this  fever 

.  «  i  ' 

Calor  heftica  implicitorum  nonnunquam 
permodicus  est,  neque,  nisi  corpore  ali¬ 
unde  stimulato,  intenditur.  Adeo  non 

molestus  est,  ut  ipse  aeger  sibi  corpus  cales- 

/ 

cere  nesciat.  Quanquam  medici  manu, 
protinus  ut  aegri  corpori  admovetur,  non 
solito  vehementior  sentitur,  tamen,  post 
paulo,  uti  fertur,  sensum  tanquam  pungen¬ 
tis  alicujus  seu  erodentis  movet. 

Qui  heciicci  tabescunt,  ii  identidem,  per 
paucos  dies  continuos,  imb  decem  nonnun¬ 
quam 

*  Med .  'Tranfadt.  Vol.  ii.  Art.  i. 


I 


< 


\ 


I 


8  DEHECTICA. 

quam  duodecimve,  ut  a  Heberden  acci¬ 
pimus,  integritate  fruuntur.  Alias  autem 
exhauriuntur  compluribus  eodem  die  acces¬ 
sionibus,  quibus  exigua  tempora  interveni¬ 
unt.  Interdum,  etiam  quoad  alia,  haec  fe¬ 
bris  inordinate  progreditur.  Modo,  enim- 
vero,  non  horrescere,  modo  non  calescere, 
modo  non  sudare,  haud  insolitum  est. 
Namque  alias  aeger,  protinus  ut  inalsit  pau¬ 
lum,  insudat :  alias,  algores  subsequitur  ne¬ 
que  calor  insolitus,  neque  sudor :  alias, 
praegredientibus  neque  algoribus  neque  ca¬ 
lore,  sudor  movetur:  alias, denique,  calet  cor¬ 
pus,  neque  antecedentibus  algoribus,  neque 
superveniente  sudore.  At  longe  tamen  sae¬ 
pius  algor,  calor  et  sudor,  alius  deinceps 

alium,  ordinate  subsequuntur. 

\  - 

Insignis,  quoad  pulsus  arteriarum,  va¬ 
rietas,  a  Heberden,  quantum  scimus, 
primum  observata  est.  De  hac,  dicit  his 

verbis : 

verbis :  “  There  is,  perhaps,  no  disorder 
“  of  the  body,  in  which  the  pulse  is  of 
u  raore  use  to  guide  our  judgment,  than  in 
<c  the  complaint  which  has  been  described  ; 
w  and  yet  even  here  we  must  be  upon  our 
“  guard,  and  ought  not  to  trust  entirely  to 
“  it  ;  for  one  in  about  twenty  patients, 
<c  with  all  the  worst  signs  of  decay,  from 
u  some  incurable  cause,  which  irresistibly 
“  goes  on  to  destroy  his  life,  will  show  not 
“  the  least  degree  of  quickness,  nor  any 
<c  other  irregularity  of  the  pulse,  to  the  day 
“  of  his  death 

Aliquid  simile  animadvertit  Rush^ 
Philadelphiensis,  qui  perhibet,  arte¬ 
rias  adolescentulae  haud  ignobilis,  quae 
phthisi  contabescebat,  primum  aliquandiu  so¬ 
lito  tardius,  postea  justo  celerius,  micuisse. 
Aliorum  praeterea  aegrorum  duorum,  eo¬ 
dem  morbo  marcescentium,  arteriae,  ut 

B  idem 

r 

*  Med.  Tranfacl .  vol.  ii.  Art.  i*  p-  7*  an(^  8. 

idem  fert  au&or,  aequaliter,  neque  con~ 
Citatius  quam  ex  confuetudine,  ad  diem  su¬ 
premum  ufque,  movebantur*.  Grego- 

ry  f  quoque  certiores  nos  facit,,  virginis 
haud  obscuro  loco  ortae,  phthisi  emacres¬ 
centis,  arterias  aliquandiu  mane  concitatius 
solito,  at,  vergente  in  occasum  die,  ferme 

naturaliter,  motas  esse. 

/  ■  .  •  *  • 

Heflica  tabescentes  saepe  doloribus  tor¬ 
quentur,  eos  profedlo,  quibus  cruciantur 
rheumatici,  simulantibus ;  qui  interdum 
omnes  ferme  corporis  partes  deinceps  percel- 
lunt,  etf  prae  gravitate,  caetera  aegrorum 
mala  augent.  Hujusmodi  vero  dolores  eos 
potissimum  aegros  affligunt,  quibus  ulcera 
aeri  exposita  he&icam  moverunt  Sed 

tempus 

*  Rusi-I.  Medie .  Inquir.  and  Objervat .  vol.  ii.  p. 
1 12.  note, 
f  PraeleB .  acad, 

^  Med FranfaB .  loc.  citat. 

Trnk.  Hift .  Febr.  Fiedl.  pag.  30.  ubi  ait,  "  vulgo 
tamen  iis  tantum  aegris  accidere,  qui  heffkam  a  phthifa 
pulmonali  funt  adepti.5’ 

tempus  est,  ut  ad  signa  usitatiora,  ex  quibus 
deflexit  oratio,  redeamus, 

^  .  ,  \  r- 

k  i 

Lingua  plerumque  humida  est ;  margi¬ 
nes  versus,  bene  rubra ;  nitida  ubique  et 
laevis :  at,  morbo  inveterato,  nonnunquam 
aphthis  foeda.  Ineunte  morbo,  appetitus 
vix  languidus  est  ;  sed,  increscente,  fastidi¬ 
osus  fit.  HcBica  languescentes,  interdum, 
per  complures  ab  adversae  valetudinis  initio 
menses,  cibos,  fere  ut  solebant  sani,  appe¬ 
tunt,  adhibent,  atque  perficiunt  ;  et,  quod 
utique  mirum,  dum  arteriae  celeritate  mo¬ 
ventur,  quanta  committeret,  ut  febre  acuta 
impliciti  omnem  cibum  fastidirent,  et  ledo 
tenerentur,  brevia  itinera  impune  faciunt. 
Nullo  fere  morbi  tempore,  immodica  siti 
premuntur. 

Ineunte  heftica,  alvus  plerumque  tarda 
atque  dura  est ;  sed,  inveterata,  profluvio, 

quo 

quo  tanquam  colliquescit  *  corpus,  exinani¬ 
tur.  Profusione  alvi  incipiente,  febris  ac¬ 
cessiones  leviores  fiunt,  atque  sudores  noc¬ 
turni  minus  profusi.  Quod  si  sistatur  al¬ 
vus,  alia  mala  graviora  redeunt.  Urina  vi¬ 
su  perquam  varia  est. 

*  ,  ^  _ 

i  * 

Cutis,  nisi  quando  sudore  manat,  dura 
est  atque  sicca ;  et,  tanquam  a  sangui¬ 
ne  derelidba,  pallida  ubique  et  sufflava  est. 

> 

Tunica  oculi  adnaia  candore  margarita  ae¬ 
mulatur  ;  atque  pupxila,  supra  quam  solet, 
dilatatur. 

Nulla  heElica  longa  est,  quin  corpus  mag¬ 
nopere  maceret,  atque  deflorescentem  for¬ 
mae  dignitatem  tanquam  vetustate  extinguat» 

* 

Ea  enim  adeo  tenuantur  membra,  ut  artus 

tumidi, 

*  Swieten  certiores  nos  facit,  duos  aegros  heElica 
mortuos  efle,  qui  diarrhoea  n©n  correpti  funt.  Com» 
ment .  in  Boerhav.  Aphor .  1205. 

tumidi,  et  solito  grandiores  videantur.  In-» 

i 

terdum  quidem  corpus,  macie  confectum 
miserrima,  osseam  larvam,  cui  obdu&a  est 
membrana,  repraesentat.  Capilli  defluunt. 
Fiunt  unci  ungues. 

Quando  eo  perventum  est,  usque  adeo 
labant  vires,  ut  vel  levissima  exercitatione 

>  ,  j> 

aeger  defatigetur,  et  multo  manet  sudore* 

Animo,  quam  sanus,  irritabilior  est,  multo - 
que  in  pietatem,  misericordiam,  moerorem 
et  lachrymas  effusior.  Increscente  ultra 
moibo,  magis  fugiunt  magisque  vires  ;  at¬ 
que  tandem  crura  aqua  intercute  afficiun¬ 
tur. 

'  )i  1  i  frt;  K  v-  4  >v'  '  ■  f  . 

Interdum,  paucos  ante  mortem  dies,  ae¬ 
ger,  mentem  hucusque  serenus  ac  tranquil¬ 
lus,  mente  labitur,  deliraque  fatur.  Ve¬ 
rum  raro,  aliis  morbi  temporibus,  mente 
captus  est,  ut  fert  auctor,  cujus  verba  hic 

ponam : 

ponam  :  “  Deliria  quoque  interdum  ad  ce- 
a  tera  hujus  febris  symptomata  accedere  ob- 
u  fervantur,  ut  in  Arnoti  sutore,  leve  il- 
lud  quidem,  neque  continuum,  at  quan- 
u  doque  ominosum.  Ex  intervallis  illud 
u  observare  fuit  in  Dillenii  Comite,  in 
u  viro  autem  Schelhammeri,  ac  helluone 
“  Vogellii,  quoties  clausis  oculis  dormire 
“  satagerent, notabatur ;  Scheuchzeri  de- 
“  nique  conjugi  sub  morbi  finem  adve- 
45  nit*  ” 

* 

■*  '  .  W  f r-  *  ;  4»  •  - ■  .  5  jf  *  "  *  V  ‘‘ 

-  *  >  ip  '  V  ••  v  --  .  • 

Alia  febris  est,  ex  cujusdam  quoque  par» 
tis  morbo  oriens,  quae  be&icam  nonnihil 
simulat,  sed  quae  requirit  aliam  curandi  ra¬ 
tionem.  Haec  febris,  ad  quam  respicio, 
nomine  synocha  est,  morbus  sane  a  h  e  Elie  a 
utique  diversus,  at  cujus  speciem  incipiens 
fye&ica  interdum  repraesentat.  Namque 

perhibet 

*  Trnk.  Hift.  Febr .  Hecl .  §  14. 

perhibet  Heberden,  he&icam ,  ut  ipse  vidit, 
nonnunquam,  sicut  febrem  ardentem,  ho¬ 
mines  commoda  valetudine  fruentes  impro- 
viso  ac  magno  impetu  invadere,  atque,  iis 
in  summum  brevi  discrimen  addu&is,  re¬ 
mittere,  usitatamque  hetticae  formam  assu¬ 
mere. 

Febris,  de  qua  nunc  dicimus,  et  quae  a 
medicis  etiam  symptomatica  nominatur,  sig¬ 
na  multo,  quam  ea  he£ticaey  graviora  sunt* 

.  '  ) 
Quinetiam,  accessiones,  si  quae  sunt,  incer¬ 
to  prorsus  circuitu  redeunt.  Haec,  porro, 
febris  fugax  est  ;  nam,  partis  inflammatione, 
qua  oritur,  conquiescente,  ipsa  quoque  con¬ 
quiescit* 

/ 

Febri  vero  symptomaticae ,  sive  inflamma** 
tionem,  hujus  parentem,  evidens  qualiscun¬ 
que  casus,  puta  ambustio,  vulnus,  concitave¬ 
rit,  sive  causa  haud  manifesta,  qualis  he¬ 
patis 


i6 

patis  aliarumque  partium  reconditarum  in¬ 
flammationem  haud  raro  movet,  hcElica  in- 

‘3  ‘i  nrt  vja  ^  •  •  11 

*■-  *  ->• . 

terdum  supervenit.  Quando  inflammatio 

-  '  :  ;  •  •  "  .  :  ■  .  ■  •  .  .. 

partis  late  serpit,  et  vehemens  est,  vel  vitalia 

.  .  ?"•  -  •  '*  ^  •'*  *  ax  ,  .***•  -r-.\  r»  f  .. r  ‘  . 

petivit,  febris  brevi  tempore  in  heElicam 

■  '  <  *  "  i  ‘ ■  £ }  j  •  7  r  t-  <.  -i  f  Art  %  *  *#^v  -  v  •*  •  r..  4  ,  -H 1  if 

*  •  *  _» 

convertitur.  At,  rebus  aliter  se  habentibus, 

t—  £t  n  <•»  „ 

febris  ex  inflammatione  haud  exiguo  ante 
tempore  urget,  quam  heEtica  subsequitur. 

/  \  )  f'  (Ji  f  fi  '  ••  %  *>. r  •.  ,  -  «  ». '  >  !;■,  ..  _  > 

Febri,  quae  ex  partis  non  vitalis  inflamma- 

.,tjsq  &H0Q10C:  T-.;  ii 

tione  oritur,  hcEtica  tardius  succedit  maturi- 


iisve,  prout  haec  pars  plus  minus  a  corde 

£$  jlj  '  > 

distet *• 


•«#  i  i 


•r “p?i 

-•  '3'd  | 

Numne  synocha  h  e  Et  icam  semper  antegre- 

Irtlfl  ,  ' 

diatur,  ex  libris  audtorum,  quos  pervolvi¬ 
mus,  certo  cognoscere  nondum  potuimus. 
Frofedto,  vero  haudquaquam  absimile  est, 
medicis  nondum  occurrisse,  animum  ad 
hanc  rem  cognoscendam  advertere  ;  eiim 

praesertim, 

«a  >rJLju  P  iTiimuwTf 

'  %  •  ■  •  •  •  •>  >'*  *  *  •  *  *-  :> r'«  -i  /+.  # 

*  Joann.  IIunter.  2 'reatife  an  the  Blood,  &c.  p. 

praesertim,  si  htElica  neque  ex  iniquo  quo-* 
dam  casu  oriatur,  neque  acutis  partium 
dolentissimarum  inflammationibus,  aegri, 
quam  periculosum  na&i  sint  morbum,  nes¬ 
cii  vel  temere  securi,  non  medicum  ante  ad¬ 
hibeant,  quam  haec  febris  indubiis  jam  sig¬ 
nis  sese  prodidit. 

Hetiica^  uti  compertum  est,  ex  multis 
causis,  atque  ex  aliis  aliarum  corporis  par¬ 
tium  malis  enascitur  Mala  enim  par¬ 
tium,  si  sanari  nequeant,  et  ea  sint,  quae 
totum  corpus  afficiant,  be&icae  dant  occasi¬ 
onem,  et  serius  ocius  aegris  mortem  affe- 

C  runt. 

*  Morton  Phthisiolog.  passim. 

Sauvages.  Nosolog .  Class.  ii.  Ord.  i.  gen.  v. 

Burser.  Instit .  Med.  Prati.  tom.  i.  pag.  387.  § 
cccxviii. 

Heberden.  Lond.  Med  Transuti,  vol.  ii.  Art.  i., 

Trnk.  Histor .  Febr.  Heti. 

Hwhteb,.  Treat ,  en  tbe  £M>  cap.  ix.  §  i. 

rant.  Hujus  generis  quaedam  artuum  * 
mala  esse  videntur.  In  imbecillis  vero 
corporibus,  cujuslibet  ferme  partis  inflam¬ 
matio  committat,  ut  superveniat  be&ica , 
quae,  tenuato  corpore,  et  dissipatis  viribus, 
vitam  extinguat  j\ 

Morbi,  qui  in  vitalibus  consistunt,  citius, 
quam  ii  in  aliis  partibus,  totum  corpus  im¬ 
becillitate  et  hcctica  afficiunt ;  atque  morbi 
ossibus,  ligamentis,  et  tendinibus  inhae- 

)  ,  V.  .  .  *  -  ...  ..,s  I  ...  o  -  j  |  |  | fy  r  'i  yy-;.j  jr 

rentes,  citius,  quam  ii  musculis,  cuti  et  ce.U 
lulosae  membranae  1. 

Forsitan  autem  heBica ,  ut  rentur  Gre- 
gory  primus,  Home,  Trnka  au6tores~< 
que  ab  hoc  citati,  potest  interdum,  sine 

<  -  •-  )■  /  .  r  *  . 

partis  morbo  malo  ve,  oriri.  Morbi,  enim- 

vero, 

*  Joann.  Hunter.  oper.  citat.  pag.  249,  et  505. 
f  Ibid.  pag.  249.. et  497. 
t  Ibid.  pag.  500, 

vero,  qui  hefticam  gignunt,  adeo  varii 'sunt,* 
saepe  etiam,  propter  incognita  partium 
morbidarum  munera,  adeo  obscuri,  atque 
adeo  pauca  inter  se  communia  habent  ;  ut 
sit,  quamobrem  aliquis,  paucas  heElicas^ 
quae  per  se  ortae  videantur,  quodam  tamen 
praegrediente  morbo  ortas  esse,  suspicetur. 
Namque  morbi  specie  perquam  diversi, 

.  '  'i  .'’  '*  X’ 

nempe  ulcera,  abscessus,  compressi  nervi 
sanguinis  profluvia  f,  diabetes  alvi  semi- 
nisquc  profusiones,  la£tatus  diutinus,  anea¬ 
ris  mata. } 

*  Qui,  Prae  spina  distorta,  in  paraplegiam  incidunt, 
ii  hetiica  moriuntur.  Vid.  Jlbb.  On  the paralysis  of  the 
Jower  extremities. 

f  Morton.  Phthisiolog.  Lib.  i  cap.  iii. 

J.  Morton.  Oper.  citat.  Lib.  i.  cap.  viii. 

Historia  secunda  et  tertia  permirae  sunt  ;  quippe  quae 
videantur  ostendere,  diabeten  interdum  haereditarium 
esse ;  interdum  eorundem  parentum  proli  infestum. 
Ejusdem  enim  familiae,  id  quod  in  primis;  mirum  est, 
quatuor  mares  etiamnum  infantes,  diabete  correpti  sunt, 
dum  foeminae  eo  prorsus  vacabant. 

rismata^y  scirrhi,  vulnera  ex  pun&ionibusf, 
inflammationes,  hydarthri ,  possunt  heEticam 
movere. 

A  Hamieton  autem  Ipsvicensi  nar¬ 
ratur  J  historia  miserandi  nostalgia  macres¬ 
centis,  qui,  omnibus  corporis  partibus  sa¬ 
nis,  in  hctticam  incidit.  Rem,  ut  erat, 
quam  paucissimis  dicere  aggrediemur. 

... «-» 

-  -  ~ ' .  ->  » 

Tirp  miles  ex  Wallia,  qui  Tinemu- 
tham  ad  legionem  haud  ita  pridem  se  con¬ 
tulerat,  pallidus  et  deje&us  evasit.  De  to¬ 
tius  corporis  debilitate,  at  nullius  partis  do- 
lore  constante,  conquerebatur.  Motus  ar¬ 
teriarum  tardi  erant ;  languidus  appetitus  ; 

lingua 

*  Prof.  W ALTER.  Memotr.  sur  V aneurisme  in  Me- 
moir.  del'Acctd.  Roy.  Berlin.  1785. 

f  Heberden.  oper.  sup.  citat. 

;j;  Med.  Comment*  Decad.  ii.  vol.  i. 

lingua  humida  ;  sitis  nulla  ;  alvus  natura¬ 
lis  ;  somnus  turbatus.  Ita  complures  heb¬ 
domadas,  per  omnia,  se  habebat,  nisi  quod 
quotidie  macerabatur.  Initio,  paucas  in- 
terdiu  horas,  le£to  surgebat :  sed,  haud  ita 
multo  post,  le&o  die  no£tuque  affixus,  som¬ 
no  gravatus  jacebat  y  at  non  adeo  al  o  ta¬ 
men,  quin  alloquenti  responderet.  Su  pi- 
ria  frequenter  edebat,  at  nulla  tussi  vexat 
batur. 

Emacrescende  quotidie  corpore,  iftus  ar¬ 
teriarum  tandem  celeres  atque  exiles  evase¬ 
runt.  Quinetiam,  cc  an  evident  fever,”  ait 
idem,  “  of  the  he£ti9  kind,  as  it  seemed, 
u  with  an  evening  exacerbatipn,  took  place. 

“  He  had  now  been  in  the  hospital  near 
u  three  months,  and  was  quite  emaciated, 

“  and  like  one  in  the  last  stage  of  a  con- 
“  sumption.  His  eyes  were  grown  holt 

“  low ;  cheeks  prominent  j  nails  incurva* 

“  ted  ;  - 

64  ted  ;  adnata  pellucid ;  and  he  was  so 

f  \  •  .*  r:  »-  ■  *  :  T  •  r  Y  ■  "  .  'V  •  A  /•  ♦  f  .5  ,  •  #»  |J 

u  weak  in  his  limbs  that  he  could  neither 
u  get  in  nor  out  of  bed  without._he.Ip.  Of 
u  late,  also,  he  had  night  sweats.” 

Eo  gravitatis  ante  processerat  morbus, 
quam  Hamilton  cognovit  ortum  esse  do¬ 
muitionis  desiderio,  cui  mos  ideo  non  ges- 
tus  erat,  quod  aeger  legioni  se  nuperrime 
immiscuerat.  Cognita  vero  morbi  causA, 

commeatus,  intercedente  medico.  promissus, 
aegro  spem  domum  reditionis  injecit,  ani¬ 
mosque  mire  sustulit.  Ante  unam  hebdo- 

...  •  ■'  $ '  ) 
madam  elapsam,  praenuncia  secundae  vale¬ 
tudinis  rediturae  apparebant  ;  atque,  duobus 
mensibus,  adeo  confirmabatur,  ut  valetudi¬ 
nario  ad  casas  militares  redire  posset. 

Neque,  profedlo,  hoc  unicum  hefficae 

N 

k  j*.  --  ‘  r-  ~  f  7  ~\  .  * 

domuitionis  desiderio  ortae  exemplum  est. 
Huic  enim  aliud  plurima  simile,  nomine 

heBicae 

heBlcae  nostalgicae ,  Sauvages  descripsit* 
his  verbis  :  u  In  Orphanctrophaeis  haec 
“  species  frequentissima :  pupilli  scilicet, 
“  vel  patria  vel  parentibus  orbati  moerent, 
“  languent,  debilitantur  5  anorex  a,  moe^ 
<c  rore  confedti,  lente  febricitant,  sensim 
u  absumuntur  ;  nullumque  huic  malo  re- 
46  medium  est,  nisi  reversio  ad  parentes,  ad 
44  patriam ;  medicamenta  evacuantia,  quae 
44  anorexiae  aut  diarrhoeae  gratia,  prae* 
44  scribuntur,  inutilia,  saepe  noxia  sunt, 
44  Plures  gestant  in  cruribus  vel  tibia  macu* 
44  lam  brunneam  vel  livescentem  ;  in  ledtulo 
44  immobiles  taciturni,  omnia  fastidientes  j a- 
44  Gent 

Heffica,  etiamsi  omnibus  fere  notis  max*» 
imae  debilitatis  insigniatur,  tamen,  curato 
partis  morbo,  tali  causa  si  orta  sit,  ferine 

protinus 

*  Sauvages.  Nosc/ag.  Methode  C/ass.  ii.  Ord,  i, 
Qen.  v. 

protinus  remittit ;  vires  post  paulo  redeunt ; 
atque  partes  corporis,  valetudine  recepta, 
muneribus,  suo  quaeque,  denuo  funguntur. 
Paucis  post  abscissum  membrum  horis,  ar¬ 
teriae,  ut  compertus  est  Hunter,  adeo  se 
submittunt,  ut,  pro  centies  vicies,  non  am¬ 
plius  nonagies,  temporis  minuto,  micent. 
Quinetiam,  ut  ex  eodem  audore,  praeclaro 
in  primis,  accipimus,  aegri,  quibus  mem¬ 
brum  amputatum  est,  prima  post  node  al- 

*  (  \ 

tum  somnum  capiunt  sine  somnificis,  qui, 
per  complures  ante  menses,  in  somnum  gra¬ 
tum  et  recreantem  nunquam  inibant ;  at¬ 
que  sudores,  et  alvi  profluvium,  quibus  coi- 
liquescebant  corpora,  fere  protinus  sistun¬ 
tur 

D  E 

*  Joann.  Hunter.  Oper.  fup.  citat,  pag.  499,  et 
5°4* 

Quibus  ex  causis  heBica  oriatur,  nondum 
inter  medicos  convenit.  Alii  alias  excogita¬ 
runt,  atque  in  apertum  protulerunt;  quarum 
sane  nulla  omnes  habet  in  se  numeros  ve¬ 
ritatis,  nam  una  haudquaquam  causa  om¬ 
nis  heBica  enascitur. 


•  6  -  i  •  '  >  f  .  .  •  '  •  ;  :■  :  ■  i  ■  ii  .  “  i  t  ' 

Cullen  videtur,  heBicam  absorpto  sem- 


per  pure  moveri ;  atque,  pus,  necne,  sit  id 

C  c*  /  ,v 

quod  exspuatur,  animadvertendo,  hacne  fe- 
bre  emacrescat  corpus,  certo  discerni  posse  *.* 
At,  causis  hujus  febris  cognitis,  est,  opina» 
mur,  quare  ad  ejus  sententiam  non  acceda» 


mus. 


Veruntamen,  quin  nonnunquam  absorp» 
to  pure  heBica  proficiscatur,  non  dubita- 

D  mus ; 

\  '  t  * 

*  Cullen.  First  Lines,  §  dccclxi. 

Vid.  Notam  (a.) 

mus  ;  eoque  minus,  quod  nulla  hucusque 
argumenta  cognovimus,  quibus  non  ita  esse 
concludere  possimus,  atque  res  haud  pau¬ 
cae,  eae  potissimum  a  Kirkland  memo¬ 
ratae,  confirmare  videntur.  Hic  enim  auc¬ 
tor  compluries  compertus  est,  heEilcam  in¬ 
termittere,  pure,  protinus  ut  effusum,  ex 
ulceribus  a  spongia  immissa  absorpto  ;  at¬ 
que  semel,  intermissa  aliquandiu  spongia, 
redire 


Beddoes,  heEilcam ,  seu  phthisin,  corpo¬ 
re  oxygenio  plus  satis  saturato  nasci,  pro¬ 
ponit,  atque  opinionem  multo  acumine  de¬ 
fendit  j\  Argumenta  vero,  ex  quibus  con¬ 
cludit, 

*  Lond.  Med.  Inquir.  and  Observat .  vol.  ii.  Art.  xxiii. 
TJrgente  empyemate ,  quod  literis  prodidit  Farc^uharson, 
signa  heciicae  redierunt,  simul  atque,  ut  puris  quantitas 
haud  magna  cumularetur,  permissum  est,  at,  data  qua 
efflueret  porta,  ferme  protinus  remiserunt  *. 

#  Jldem.  Lond.  Med.  Soc.  vol.  ii.  pag.  121. 

f  Beddoes.  Multifar.  Opem 

eludit,  nobis  invalida  ac  objiciendis  obnox¬ 
ia  videntur. 

'  \  * 

Quae  Beddoes  opinioni  opponantur, 
ea  adeo  multa  sunt,  ut  de  iis  omnibus  di¬ 
cendi  et  tempus  desit  et  animus.  Pauca 
tantum  memorabo,  quae  cognoscuntur  ex 
specie,  quam  scrutantibus  videndam  offe¬ 
runt  pulmones  phthisi  tabescentium,  qui, 
maxime  omnium,  beffica  insanabili  labo- 
rant. 

Stark,  de  phthisi  loquens,  ait;  “  From  a 
tc  rude  calculation  made  on  diseased  lungs, 
“  the  part  which  remained  fit  for  the  ad- 
u  mission  of  air,  may  be  estimated,  at  a 
u  medium,  to  be  about,  one  fourtli  of  the 
“  whole  substance  of  the  lungs  V’  Si  vi¬ 
sis  credere  nobis  liceat,  proportionem  vera 
haud  minorem  posuit. 

Hac 

*  Stark.  Posthumous  Works ,  pag.  30, 

Hac  proportione  cognita,  insuper  a 
rin  et  Menzies,  quorum  experimenta 
fere  per  omnia  consonant,  certiores  fa&i 
sumus,  quadraginta  prope  pollices  cubicos 
aeris  in  pulmones  unoquoque  spiritu  hau¬ 
riri. 


His  concessis,  si,  minuto  temporis,  sanus 
homo  fere  decies  sexies  spiritum  ducat,  at¬ 
que  si,  ex  centum  aeris  communis  partibus* 
viginti  septem  sint^r  oxy genium ;  consequi¬ 
tur,  pulmonibus  et  spiritu  per  omnia  iisdem 
atque  diximus,  gas  oxy  genium  in  pulmones 
phthisici,  viginti  quatuor  horis,  addu&um, 
quam  id  in  eos  sani  eodem  tempore, 
186,624  pollicibus  cubicis  minus  esse  ;  nam 
hujus  gasis  a  sano,  viginti  quatuor  horis, 
248,832  pollices  cubici  inhalantur,  at  a 
phthisico,  eodem  tempore,  non  amplius 

1 

62,208» 


Ad 

Ad  has  quantitates  gasis  oxy genii  eoae-* 
quandas,  opus  est,  Ut,  singulis  diebus,  phthi¬ 
sicus  spiritus  69,120  plures,  quam  sanus, 
hauriat,  seu  64  omnino  singulis  minutis. 
At  nunquam,  credimus,  observatum  est,  ul¬ 
lum  phthisicorum  tam  crebrum  spiritum, 
uisi  ad  breve  tempus,  movere. 

Neque,  profecto,  totum  gas  oxygenium  in 

pulmones  acceptum  consumitur  ;  pars  enim 

/ 

hinc  redditur  haud  mutata.  Sed,  datis  iis, 
quae  modo  de  quantitatibus  coaequandis 
assumpsimus,  notae,  per  quas  scripsimus, 
tantum  exprimunt,  quanto  oxygenium ,  in 
sani  pulmones  definito  tempore  acceptum, 
id,  in  pulmones  phthisici  eodem  tempore, 
excedat. 

Verum  probabile  est,  excessum  utique 
majorem  esse,  quam  diximus  ;  nam  brevius 
tempus,  quo,  dum  spiritus,  sicut  is  phthisi¬ 


corum, 


i 

eorum,  concitatissimus  est,  dudtus  extrinse¬ 
cus  aer  sanguini  per  pulmones  transeunti 
admovetur,  mutationes  certo  variat,  quas 
vitalis  hic  humor  transitu  subit  ;  et  sic  effi- 
cit,  ut  partes  aeris  communis  constituentes 
minus,  quam  in  sanorum  pulmonibus,  disso¬ 
cientur.  Huc  accedat,  quod,  prae  minuta 
capacitate,  phthisici  pulmones  non  possunt 

^  j. 

in  eam  amplitudinem  expandi,  quae,  in 
pulmonibus  vel  sanis,  ad  salutarem  aeris  ex¬ 
trinsecus  huc  addudti  dissociationem,  san¬ 
guinisque  perfluentis  mutationem,  prorsus 
necessaria  est. 

Hujusmodi  quidem  opposita  Beddoes 
ipse  praevidit,  atque  etiam  anteoccupare  et 
praevenire  conatus  est  :  sed,  putamus,  frus¬ 
tra  ;  nam  concedit,  in  pulmonibus  phthisi 
inveterata  tabentium,  partes,  quibus  constat 
aer  inhalatus,  multo  minus,  quam  in  iis  sa¬ 
norum,  disjungi,  atque  appositissime,  ut 

ipsi 

ipsi  videtur,  illustrat.  Verunfamen,  confi¬ 
sus  Portal  audloritati,  addit,  signa,  quae, 
ut  ipse  putat,  sanguinem  phthisici  oxy genio 
plus  satis  saturatum  esse  demonstrant,  eo 
manifestiora  fieri,  quo  propius  ad  ultima 
venitur.  Beddoes  igitur  nihili,  uti  vide¬ 
tur,  ea,  quae  objecimus,  putat. 

Signa  vero  heElicae ,  quoniam  eo  manifes¬ 
tiora  fiunt,  quo  minus  pulmones  ad  hauri¬ 
endum  spiritum  apti  evadunt,  corpus  oxyge- 
nio  plus  satis  saturari,  adeo  non  probant, 
ut  prorsus  contrarium  demonstrent.  San¬ 
guis  in  venis  phthisicorum  est,  ut  Bed¬ 
does  ait,  rubicundior,  quam  in  iis  sano¬ 
rum  *.  Verum,  hoc  etiam  concesso,  ejus 
opinio  haudquaquam  confirmatur.  Nam, 

etiamsi 

*  Idem  inter  accessiones  intermittentium  accidere, 
testatur  Cleghorn  ;  atque,  itidem  in  quibusdam  febri¬ 
culis,  et  in  partium  inflammatarum  venis,  Hunter 
certiores  facit. 

etiamsi  concederemus,  id  profe&o  quod 
nondum  demonstratum  est,  oxygenium  a 
sanguine  per  pulmones  transeunte  absorbe¬ 
ri,  atque  illo  hunc  ex  subnigro  rubicundum 
fieri ;  tamen,  cum,  temporis  minuto,  decievS 
plus  minus  sexies  animam  reciprocemus, 
ut  sanguis,  si,  decima  sexta  temporis  minu¬ 
ti  parte,  minus  oxygenii  amittat,  quam  uno 
spiritu  acquirat,  ex  subnigro  in  rubicun¬ 
dum  plus  plusque  vergat,  necesse  est. 

Subnigrum  venarum  sanguinem  sic  eru¬ 
bescere  posse,  etiamsi  oxygenii  plus  justo 
non  accipiat,  constat  experimentis  Craw- 
FORD  ;  qui  jamdudum  compertus  est,  san¬ 
guinem  subnigrum  venarum  in  coccinum 
mutari,  etiam  cum,  inter  spirandum,  oxy¬ 
genii  minus  solito  consumitur.  Hoc  acci¬ 
dit  animalibus,  quae  in  mediis  magni  calo¬ 
ris  ponuntur,  itemque,  ut  ostendunt  expe¬ 
rimenta, 

rimenta,  quae  fecit  Coleman,  iis  aqua  ca¬ 
lida  submersis  *. 

'  V 

His  cognitis,  non  possumus,  quin,  Bed- 
does  opinionem  parum  firmam  esse,  exis¬ 
timemus.  Hic,  enimvero,  audior,  quando 
opinionem,  quam  refutare  conamur,  ipse 
accepit,  ignorabat,  id  quod  non  ita  pridem 
compertus  est,  gase  hydrocarboncito  f ,  in 
pulmones  animalium  extrinsecus  addudto, 
non  sanguinem  modo  atricolorem  in  venis, 
sed  musculos  quoque,  rubicundos  fieri,  dum 
gas  oxyge?iium  spiritu  haustum  eosdem  ru¬ 
befacere  non  potest. 

Quamcunque,  hac  de  re,  opinionem  com¬ 
prehendamus,  studium  scientiam  chymicam 

E  '  subtilius 

*  Crawford.  on  Animal  Heaty  pag.  308  et  seq. 

Coleman.  on  Suspended  Respiration,  pag.  144. 

f  Beddoes.  Considerations  on  the  M edicinal  use  of  Fac - 
titious  Airs .  Part.  ii.  Edit,  2.  pag.  37. 

subtilius  excolendi,  quo  nunc  multi  ingenio 

\ 

praeclari  flagrant,  nos  in  spem  inducit,  fore, 
ut  multa  nunc  recondita  aut  obscuritate  in¬ 
voluta  aliquando  perluceant,  atque,  causis 
morborum  melius  cognitis,  efficaciora,  qui» 
bus  sanentur,  remedia  medicis  innotescant. 
Jam  enim  submersorum,  a  morte  ad  salu¬ 
tem,  sanguini  oxygemum  artificiose  imper¬ 
tiendo,  revocatio  ;  atque  diabeticorum ,  prae¬ 
cipiendo,  ut  a  cibis,  qui  ex  terra  editis  con¬ 
ficiuntur,  omnino  vel  saltem  quam  maxime 
abstineant,  curatio  *  ;  mirabiliter  sane  et 
pulcherrime  ostendunt,  quanto  medicis  aux¬ 
ilio  scientia  chymica  sit  ad  sanandos  mor* 
bos,  qui  ex  chymicis  corporis  mutationibus 
oriuntur,  etiam  ante  ipsas  mutationes  pror¬ 
sus  intelledtas. 

-  '  DE 


#  Rollo,  Notes  of  a  Case  of  Diabetes.  Lond.  Jan.  1 797 . 

DE  PROGNOSI. 


HeBica  fere  semper  periculosissimus  mor¬ 
bus  est.  Quoties  per  se  nascitur,  toties  fere 
medicina  insanabilis.  Imb,  etiam  cum 
morbo  cujusdam  partis  supervenit,  curari 
nequit,  nisi  morbus,  ex  quo  orta  sit,  medi¬ 
cinam  admittat :  Atque  adeo,  interdum  ac¬ 
cidit,  ut,  etiamsi  morbus,  cujus  proles  sit, 
parte  exsebta  sanaretur,  de  ejus  tamen 
sanatione  desperandum  esset.  HeBica  ve¬ 
ro,  quae,  parente  morbo  curato,  curari  re¬ 
cusat,  mala  quadam  corporis  proprietate 
continuari  videtur.  Attamen,  etiam  cum 
ita  sit,  partem,  in  qua  consistat  parens  mor¬ 
bus,  vel  ferro  excidere,  interdum  optimum 
fadtu  est.  Verum,  ubi  hoc  faciendum  sit, 
discernere,est,iu  HuNTER,peritissimussane 

chirurgus. 


/ 

chirurgus,  verissime  dicit,  arduum  in  pri¬ 
mis  et  difficile  *. 

)  'r.  • 

Ad  ultima  fere  jam  ventum  esse,  testan¬ 
tur  aphthae^quae,  sub  finem  beElicae>  linguam 
plerumque  deturpant.  Unus  tamen  heElicus 
aGREGORyf  memoratur,  atque  a  Bang  J 
alter,  qui,  etiam  postquam  heElica  usque  eo 
tabuerant,  ut  aphthae  apparuissent,  ad  salu¬ 
tem  redierunt.  In  illo  aegro,  morbus,  cui 
supervenit  hcElica^  fuit  vehemens  intestino¬ 
rum  inflammatio,  quae,  uti  videbatur,  in 
suppurationem  abiverat ;  in  hoc,  phthisis. 


DE  CURATIONE. 

.  s 

Si,  qua  natura  h  e  Elie  a  sit,  satis  sciretur, 

fortasse 

#  Joann.  Hunter.  On  the  Blood,  pag.  497. 
f  SeleBa  Diarii  Nosocom.  Fred .  Hafn.  tora.  i.  p.  242. 
t  Fraekci,  Ac  ad. 


fortasse  medicina  ad  curandam  pliis  valeret* 

* 

Multum  sane  dolendum  est,  quonam  mo¬ 
do  totum  corpus  heftica  tabescens  utique  se 
habeat,  a  medicis  forsan  prorsus  ignorari ; 

namque,  etiamsi  sublata  causa  excitante  hic 
morbus  nonnunquam  omnino  tollatur,  ta¬ 
men,  comparatione  fadta,  sic  tollere,  raro 
medicis  in  manu  est. 

V. 

Excitantem  htElicae  causam,  quando  pos¬ 
sit,  submovere,  primum  fadhi  esse  debet. 
Quo  vero  modo,  quibusque  ministris  hoc 
fieri  possit,  cujusque  causae  notitia  medico 
suggeret. 

Quod  ad  caetera,  medico  consilium  esse 
debet,  tam  regimine  quam  medicina  aegri 
corpus  suftulcire  ;  graviora  signa  mitigare  ; 
atque  ante  levare,  et,  quantum  possit,  arcere 
ea  mala,  quae,  nisi  iis  obviam  opportune  itum 

fuerit, 

fuerit,  serius  ocius  aegrum  multum  vexa- 

* 

bunt. 

'  # 

Corpus  potissimum  suffulcitur  idoneo  re¬ 
gimine.  Hefficae,  quae  chirurgis  curae  sunt, 
optimas  offerunt  occasiones  observandi,  quid 
ad  sanandos  partium  morbos,  ex  quibus 
oriuntur,  variae  curationes  possint.  Con- 

X 

tra  hujusmodi  morbos,  plerumque  efficacis¬ 
sime  pugnatur  regimine,  quod  aegrum, 
quantum  patiatur  caeteri  corporis  valetudo, 
roborat.  Interdum  vero  morbi  quidem  ve¬ 
tusti  partium  istiusmodi  regimine  exas¬ 
perantur.  Ita  esse,  Russell,  ingenio  de¬ 
corus,  appositissimo  exemplo  confirmat 
Mulier  honesto  loco  nata,  aetate  proveftior, 
cuique  scrofulae  labes  delitescebat,  quo 
corpus  sustentaret  sicque  morbum  arceret, 
sese  acriter,  pro  bona  conditione,  exercere, 

$t  laute  vivere  solita  erat.  Aliquanto  post, 

^  >  * 

manu 

V  v  f 

*  Praeh.cL  chirurg .  diti. 

manu  scrofula  exulcerata,  comperta  est, 
exercitationem,  quanta  corpus  haudqua- 
quam  fatigavit,  vel  unum  quidem  vini  su¬ 
pra  consuetudinem  cyathum,  ulcus  exas¬ 
perare,  atque  nonnihil  inflammationis  mo¬ 
vere.  Hanc  ob  rem,  se  parce  curare,  ul¬ 
tra  quam  quod  caeteri  corporis  valetudini 

> 

conveniebat,  cogebatur. 


Quod  a  proba  hac  muliere  praecautum 
est,  idem  a  plerisque  itidem  praecavendum 
est,  qui  heBica  macerantur.  Partis  enim 
morbi,  ex  quo  haec  febris  enascitur,  habitus 
plerumque  is  est,  cui  curatio,  quam  requi¬ 
rat  debilitas  caeteri  corporis,  prorsus  non 
conveniat.  Quapropter,  heBica  aegris  prae¬ 
cipere,  ut  temperanter  ultra  vivant,  quam 
ad  eorum  infirma  corpora  sustentanda  aliter 
opus  esset,  medicos  haud  raro  oportet. 

Temperantia  autem  ultra,  quam  satis  est, 

progredi 


progredi  non  debet.  Cum  tamen,  meridiano 
fere  tempore,  heElica  assumptis  cibis,  max¬ 
ime  carnibus,  exasperetur,  oportet  aegrum 
cibos  conco&u  faciles  parce,  at  subinde  quo¬ 
ties  appetat,  adhibere.  Praeparatos  ex  car¬ 
nibus,  quae  parum  stimulant,  assumere  ple¬ 
rumque  permittatur  ;  at  confe&i  ex  vegeta¬ 
bilibus ,  dummodo  satis  nutriant,  propterea 
sane  anteferendi  sunt,  quod  febrem  minus 
intendunt. 

Experimentum  Beddoes,  atque  id,  quod 
aliquanto  ante  urinator  infelix,  Spalding, 
compertus  est,  quaedam  de  diaeta  suggerunt, 

digna  ad  quae  animadvertant  medici,  qui- 

% 

bus  h  e  Elie  a  aegri  demandantur.  Namque 
ille  comperit,  post  gasis  oxygenii  solito  plus 
per  paucas  hebdomadas  spiritu  du&um, 
appetentiorem  cibi  evadere,  ac  plus  carni¬ 
um  sine  incommodo  perficere  posse.  At¬ 
que  hic ,  observavit,  quando  rebus,  quae  a 


terra 


DE  HECTICA, 


terra  stirpibus  continentur,  vivere,  et  aquam 
bibere,  solebat,  demissum  in  profundum 
maris,  aera  minus  desiderare. 

f 

Hedilca ,  saltem  ea,  quae  ex  pulmonibus 
exulceratis  oritur,  marcentibus  cibi,  puta¬ 
mus,  dandi  sunt,  ad  quos  perficiendos  spiri¬ 
tu  concitato  minime  opus  est  •  atque,  cog- 

v  • 

nitis  rebus,  quas  memoravimus,  inducimur 
ut  credamus,  eos,  ex  terra  editis  paratos, 
caeteris  anteferendos  esse.  Quoniam  enim, 
dum  hujusmodi  cibis  vivitur,  minus  gasis 
oxygcnii  in  pulmonibus  dispenditur,  partis 
morbus,  unde  heftica  oritur,  irritatione  mi¬ 
nus  continenter  intendetur. 

Quod  ad  exercitationem  attinet,  qua  uti 
debent  heEiica  impliciti,  considerandum  est, 
quae  ad  superstites  etiamnum  vires  max¬ 
ime  accommodetur,  atque  quali  quantaeque, 

F  dum 

dum  sani,  sese  assuefecissent  %  Ambu¬ 
latio  enim,  equitatio,  et  gestatio,  haudq.ua- 
quam  omnes  aeque  exercent. 

Sellae  suspensae  motus  hetllca  emacera¬ 
tis  interdum  bene  convenit.  Praeterquam 
enim  quod,  ut  comperti  sunt  Smytb, 
Ewart,  atque  Currie,  efficit,  ut  arteriae 
plerumque,  at  non  semper,  se  multum  sub¬ 
mittant,  aliis  modis  proficit  f . 

Cum,  corpore  in  longitudinem  porre&o, 
idem  accidat,  aeger,  quoties  se  non  exercet, 
hoc,  putamus,  positu  uti  debet. 

Nave 

*  Kifpoc.  Sect.  ii.  Apii.  L. 

■j*  Smyth.  Essay  on  the  hffecls  of  Swmging, 

Darwin.  Zoonomia ,  voi.  ii  pag.  481.  &c. 

Hujusmodi  exercitationem  proposuit  Desault,  Bur- 
jmgalensis,  fed,  ann©  millesimo  septingentesimo  tri¬ 
gesimo  tertio,  quo  libellum,  cui  nomini  est  T 'raite  de  la 
PhthisieFulmonairey  edidir,  nondum,  quid  proficere  pos¬ 
set,  periclitatus  erat. 


* 

Nave  vetlari,  ut  nihil  pejus  dicam,  reme¬ 
dium  anceps  est.  Dura  enim  maris  plus 
interdum  nocent,  quam  navigatio  prodest ; 
atque  nunc,  profecto,  concurrunt  multae  opi¬ 
niones,  coelum  mari  circumfusum  hcEiicae 

\  .  ..  .  ,  ' 

phthisicorum  non  subvenire. 

Verum,  licet  non  omnis  aeque  exercita¬ 
tio  hectica  emacrescentibus  prosit,  tamen 
compertum  est,  iter,  dummodo  opportune 
fiat,  simulque  horum  commodo  et  oblecta¬ 
tioni  a  comitantibus  sedulo  consulatur,  inul¬ 
tum  proficere.  De  utilitate  vero,  quam  ex 
coeli  mutatione  accipiant  hac  febre  emaces- 
centes,  quippe  ciim  ad  phthisicorum  cura¬ 
tionem  magis  pertineat,  lue  plura  dicere 
non  animus  est. 

Vestitus  calidus  cuique  forsan  heElicae, 
ei  tamen  maxime  qua  marcescunt  phthisi¬ 
ci,  aliquantum  opitulatur.  Calor  summi 

corporis. 

corporis,  imprimis  extremorum  inferiorum, 
quam  sedulissime  fovendus  est.  Hunc  in 
finem,  lanea  cuti  proxima,  ac  frequentes 
fri&iones,  plurimum  proficiunt. 


Medicinam  beBica  tabescentibus  profutu¬ 
ram,  confidenter  dicere  non  possumus. 
Qua  igitur  ratione  optime  subveniatur,  mi¬ 
nime  satis  constat.  Cum  ita  sit,  animad¬ 
vertendum  est,  qua  natura  sit  morbus,  ex 
quo  oriatur  heftica  ;  atque  ex  illius  notitia, 
quibus  huic  medicamentis  efficacissime  opi¬ 
tuletur,  judicandum. 

\ 

Quibus  medicamentis  febris  soleat  curari, 
ea  ad  h  e  EI  icam  sanandam  parum  plerumque 
valent.  Sanguinis  missio  rarissime  prodest ; 
et,  nostris  temporibus,  fere  nunquam  adhi¬ 
betur,  nisi  aliqua  pars  inflammatione  capia¬ 
tur  :  neque  tum  quidem  sernper  requiritur  ; 
cum  praesertim,  ut  plerumque  compertus  est 

Percival, 


I 

Percival,  hectica  macentium,  maxime 
strumosorum,  calorem  intendat. 

Salium ,  profedto,  neutrorum  quidam  heEti- 
cae  vim  paulisper  minuunt ;  at,  Perci val 

i 

teste,  efficiunt,  ut  post  paulo  arteriae  fre¬ 
quentius  et  imbecillius  moveantur  *.  Fo- 
THERGILL  quoque,  sales  neutros  hedtica  ta¬ 
bentibus  saepe  parum  prodesse,  putat  f. 


Medicamenta  ex  iis,  quae  roborant,  cau¬ 
tissime  adhibenda  sunt.  Quanquam  enim 
heftica  plerumque  remittens  est,  imo  etiam 
interdum  intermittens,  tamen  huic,  censet 

Heberden ycinchonae  cortex  haudquaquam 
convenit.  Verum  nunquam  tamen  com¬ 
pertus  est  hic  auctor,  ex  ejus  usu  hetlica 
macescentes  quid  diuturni  detrimenti  acci¬ 
pere.  Alii  quidam  medici  ab  iis  hac  febre 

tenuatis 

*  Lond.  Med.  Societ.  AI  em.  vol.  ii. 

'|'  Lond.  Aied.  Observ .  and  Inquir.  vol.  iv.  pag.  297 1 

tenuatis  assumendum  curarunt,  et  assumptus 
respondit*.  Ratus  tamen  Fothergill  est, 
hoc  cortice  heElicam  phthisicorum  eo  usque 
increscere,  ut  sanari  prorsus  nequeat. 

Myrrham,  porro,  et  praeparata  e  ferro, 
adhibere  h  e  Elie  a  marcentibus  nonnunquamf 
liceat. 


Opium  quoque  iis,  qui  heElica  contabes¬ 
cunt,  multum  opitulatur;  atque,  ne  quid  ma¬ 
li  ejus  usus  afferat,  medicus  idonea  cura  fa¬ 
cile  praecavere  potest.  u  A  mixture  of  as- 
cc  safoetida  and  opium,  ait  Heberden,  has 

“  in 

i 

#  Morton.  Phthisklog .  Lib.  iii.  cap.  ii.  &c. 

Murray.  in  Baldinger  Syllog.  vol.  v. 

Van  Swieten.  Commentar,  in  Boerhav.  Aphorhm. 
11209.  ait,  “  tentavi  ipse  in  phthisi  incipiente  corticis 
usum,  nec  poenituit.” 

Chapman.  Med.  Communicat .  vol.  i.  Art.  xxii. 

f  Griffith.  PraEl.  Obs.  on  the  Cure  of  Heclic  and 
Slow  Fevers. 

Simmons.  Praei.  Obs.  on  Consumption. 

a  in  some  persons  seemed  singularly  ser- 
“  viceable  in  tliis  fever,  when  brought  on 

“  by  a  small  wound.” 

/  *  *.  * 

Quoties  aliquid  obstat,  ne  assumatur  opi¬ 
um,  alia  quaedam  medicamenta,  ex  iis  quae 
irritabilitatem  hebetant,  adhibenda  sunt.  Ho¬ 
rum  fortasse  optimum  cicuta  est ;  qua,  pro- 
feCio e fficae  phthisicorum  haud  raro  subve¬ 
nitur.  Interdum  quoque  profuerunt  hyos¬ 
cyamus  et  digitalis.  Quinetiam  amica ,  si- 
cuti  a  Stoll  accipimus,  hcdicae ,  quae  ve- 
hemente  nimis  suppuratione  orta  sit,  mul¬ 
tum  opitulatur  *. 

Murias  baryticus ,  utpote  qui  partis  mor¬ 
bum,  ex  quo  mala,  quae  premunt,  oriuntur, 
aliquantum  levet,  hc&icd  tabentibus  non- 
nunquam  prodest.  Verum,  licet  interdum 
profecerit,  tamen,  numne  saepe  respondeat, 

nondum 

i  • 

*  Praelefl.  in  divers .  rnorb.  chronie .  vol.  ii.  pag.  1 22. 

nondum  experientia  satis  constat  Certi¬ 
ores  nos  facit  Gregory,  hoc  medicamen¬ 
tum,  anni  quidem  tempore  curationi  max¬ 
ime  inopportuno,  semel  phthisin  curare  vi¬ 
sum  esse. 

t 

Numne  gasibus ,  in  pulmones  extrinsecus 
addu&is,  heSlica  marcescentibus  subveniatur, 
consulto  non  dicemus  \  cum  praesertim, 
utique  proficiant,  necne,  experimenta  non¬ 
dum  satis  approbaverint  j\  Namque  Wi- 
THERING,  qui  jampridem  literis  tradidit, 
phthisin,  uti  putavit,  gas  acidum  carboni - 
cum  in  pulmones  hauriendum  curando,  ad 
sanitatem  perduxisse,  postea,  didlis  retra&a- 
tis,  morbum  vomicam  potius,  quam  phthi¬ 
sin, 

*  Vid.  Notam,  (B.) 

f  Fourcroy.  in  Annales  de  Chimie,  tom.  iv.,  pag.  83. 

Beddoes,  Opuscul.  hic  illic . 

Ferri ar.  Aled.  Histor .  vol.  ii.  pag.  228. 

sin,  sibi  visum  fuisse,  confessus  est  *  ;  atque 
Quarin  ait,  hoc  gas,  quatenus  ipse  com- 
perit,  phthisicis  nocere  f . 

Multis  aliis  medicamentis  contra  hefticam 
pugnatum  est,  et,  uti  videtur,  haud  sem- 
per  frustra :  sed  haec  silentio  idcirco  prae¬ 
tereo,  quod,  certo  necne  prosint,  dicere 
nequeo.  Profefto,  contra  hanc  febrem,  me¬ 
dicina  ferme  nihil  amplius,  quam  signa 
levare,  potest.  Quibus  itaque  medicamen¬ 
tis  haec  mitigentur,  paucis  dicam. 

Alvus  astrifta,  qua,  heflica  nondum 
inveterata,  aeger  afficitur,  idoneis  medica¬ 
mentis  quotidie  laxanda  est :  at  cautissime 
tamen,  ne  diarrhoea,  profluvium  sane  hac 
febre,  simul  ut  inveteraverit,  macrescenti- 

G  bus 

f  V 

#  Withering.  on  Foxglove* 

t  Quarin.  Animadvert.  praEl  in  divers.  morb.  chroru 
edit,  Vindabon.  ann,  m;dcc,lxxxyi.  p*  91» 


DE  HECTICA. 


bus  infestum,  nec  medicina  facile  tempe¬ 
randum,  praemature  moveatur. 

v  , 

Sulphur  medicamentum  fere  idoneum 
est,  quo  alvus  heftica  marcentium  emollia¬ 
tur.  Semel  tamen  Gregor y  compertus 
est,  phthisico  diarrhoeam,  qua  quasi  colli¬ 
cuit  corpus,  movisse.  Porro,  testatur  idem 
clarus  ingenio  auctor,  compluribus  aliis 
phthisicis  alvum  nimis  acriter  civisse 

Verum  alvus  tamen,  quoties  tarda3 
aliqua  citanda  est.  Tarditas  enim  hedlicam 
exasperat ;  at  eam  tamen  maxime  phthisi- 

v 

eorum,  quippe  cum,  quo  minus  sanguis  in 

viscera  abdominis  expedite  aequaliterque 

/ 

distribuatur,  obstando,  faciat,  ut  morbidi 

\ 

pulmones  ultra  modum  impleantur. 

Sudor  quoque,  quo  heftica  inveterata  im¬ 
pliciti 


*  Praelecl .  /Uacb 

pliciti  quasi  colliquent,  intra  modum  com¬ 
pescendus  est.  Hunc  in  finem,  Percival 
putat,  aegris  permittendum  esse,  ut  cerevi- 
siae  fortiori  Londiniensx  modice  indul- 
geant;  atque,  ut,  singulis  diebus,  subucula 
ex  tela  molliuscula,  quam  aqua  decoda  ex 
cinchoncie  cortice  expressam  exsiccarint, 
truncum  corporis  ornent,  praecipiendum. 
Eodem  quoque  consilio,  acidum  sulphuri - 
cum ,  atque  subacidi  frudus,  aliquantum 
prosunt. 


Ad  diarrhoeam,  quae  inveteratae  he5lkac 
supervenit,  quaque  vires  aegri  defluunt,  at¬ 
que  contrahitur  miroque  modo  decrescit 
corpus,  intra  modum  cohibendam,  colomba 

efficax  medicamentum  videtur.  Etenim  ex 

; 

hoc  medicamento  adolescentula  phthisica, 
quae  tanta  diarrhoea  laborabat,  ut, duodecim 
horis,  quadragies  perliquida  egereret,  cui¬ 
que  opium,  dum  hoc  malum  aliquantum 


com- 

compescebat,  caetera  graviora  reddidit, 
multum,  ut  scriptis  prodidit  White  uti¬ 
litatis  percepit.  Dimidiam  drachmae  par¬ 
tem  aqua  Pyr  montana  commixtam, 
unaquaque  hora,  assumpsit.  Post  tertiam 
dosin,  se  melius  usque  eo  habebat,  ut  rario¬ 
res  adhibere  opus  videretur. 

NOTAE. 

*  White.  Observations  oti  Phthisis  Pulmonalis . 
Edit,  a  Hunter,  medico  praeclaro  Eboracensi,  ann. 
M,DCC,XCII. 

NOTAE. 


A. 

Ulcerum  puris  proprietates,  quatius  chymico 
Opere  cognoscuntur  et  sensibus  percipiuntur,  multum 
ab  iis  muci,  qui  a  sanis  glandulis  secernitur,  differunt. 
Experimenta  tamen  quorundam  medicorum  docent, 
nullam  proprietatum  differentiam  tantam  esse,  ut  ex  ea 
sola,  utrum  pus  sit  id,  quod  extussiatur,  an  mucus, 
dubitantes  certo  scire  possint. 

Mucus  enim,  qui  glandulis  inflammatis  secerni¬ 
tur,  easdem  omnia  proprietates,  quatenus  sensus  judi¬ 
cant,  possidet,  quas  pus,  quod  ulcus,  dum  internascente 
carne  impletur,  effundit.  Utraque  concoloria  sunt  ; 
utraque  globulosa  5  denique,  iisdem  chymieis  operibus 
pariter  afficiuntur  utraque  *. 

Quocirca,  dubitantes,  phthisi,  necne,  aliquis  la- 

\ 

boret,  experiendo,  utrum  id,  quod  expuatur,  pus  sit 
ex  ulceratis  pulmonibus  extussitum,  an  mucus  ab  in¬ 
flammatis  asperae  arteriae,  aut  pulmonum  fistularum, 
glandulis  secretus,  certo  'cognoscere  nequeunt. 

Cum  ita  sit,  non  induftus  fuissem,  ut  integra¬ 
rem  experimenta,  quae  fecit  desiderandus  Carolus 
Darwin,  quo,  quibus  notis  certo  discernantur  pus  et 

mucus, 

*  Joann.  Hunter.  On  the  Blood,  p.  416,  429  et  379  note. 

Evsrard.  Hqms,  Dissertatm  on  Put, 

mucus,  comperiret,  nisi  Soemmerring,  ubi  memorat, 

•  / 

quid  de  diabete  hic  auctor  opinatus  sit,  eundem  haec  ex¬ 
perimenta  nunquam  fecisse  asseveranter  affirmasset. 

“  Nimis  vere  paradoxa,”  ait  Soemmerring,  om- 
cc  nia  sunt,  quam  ut  seriam  refutationem  mereantur, 
u  eoque  minus,  quo  certius  ex  amici  ejus  ore  scio,  ex- 
<c  perimenta,  quae  circa  puris  a  muco  differentiam  tra- 
(t  dit,  nunquam  ab  ipso  inffituta  fuisse,  sed  e  mera 

hypothesi  eum  ea  proposuisse  j  hinc  non  mirum,  ne- 
ie  minem  experimenta  repetentem  eadem  reperisse,  quae 
u  Darwin  tradiderat 

Compertus  ea,  quae  de  pure  et  muco  dixit  Dar¬ 
win,  rebus  ipsis  expresse  convenire,  non  possum,  quin 
asseram,  Soemmerring,  per  Darwin  amicum,  decep¬ 
tum  esse,  atque  Darwin  mendacii  immeritissimo  accu¬ 
satum. 

Praecipua  experimenta,  quae  Darwin,  ipse  ce¬ 
pi,  non  pure  modo  ex  abscessu  phlegmonae  vulgaris 
nondum  exulceratae  extracto,  ac  eo  ex  abscessu  stru¬ 
moso  nondum  exulcerato,  sed  muco  quoque  sanis  glan¬ 
dulis  secreto  ;  atque  omnia  fere  eadem,  ac  literis  prodi¬ 
dit  hic  auctor,  comperi.  Meis  tamen  experimentis 
mucus,  acido  sulphuruo  solutus,  aqua  adje<Sta  ab  acido 
dissociari  haud  visus  est,  nih-lque  amplius  quam  liquo¬ 
rem  aliquantulum  turbidum  reddidit.  Idem  experi¬ 
mentis, 

y  * 

*  Soemmerring.  De  morbis  vasor,  absorbent,  edit.  Traject.  a® 

■ 

Moenum,  ann,  m,bcc,xcv,  p.  15& 

mentis,  quae  fecerit,  compertus  est  Ryan  *.  Nec  hoc 
mirum  5  nam,  uti  caetera,  ita  haec  quoque  experimenta 
capientibus,  aliae  rerum  commixtarum  quantitates  effi¬ 
ciunt,  ut  itidem  conspectu  aliquatenus  alia  eveniant. 

B. 

Medici,  qui  muriatem  haryticum  ab  iis  heBicd  vel 
scrolula  maceratis  assumendum  praecipiunt,  interdum, 
non  satis,  quae  ei  sint  chymicae  affinitates,  animadver- 
tunt  atque  considerant.  Nullum,  praeter  aquam  sub- 
jedo  igne  distillatam,  idoneum  est,  quocum  adhibea¬ 
tur.  Nec  enim  duobus  modo  alcalibus  et  multis  acidis, 
sed  quibusdzfm  quoque  salibus  compositis  in  partes  con¬ 
stituentes  dissociatur. 

/•f 

Puella,  sicut  ego  accepi,  quae  magnas  hujus  me¬ 
dicamenti,  decodlo  lignorum  soluti,  doses  sine  fructu  as¬ 
sumpserat,  adhibitis  ejusdem  aqua  distillata  liquati  do- 
sibus  multo  minoribus  nauseavit. 

Eadem  fere  omnia,  quae  jam  nunc  de  muriate 
barytico  diximus,  item  de  usu  antimomi  tartarisati  una 
cum  medicamentis  quibusdam,  ex  iis  quae  gignuntur  e 
terra,  dicere  licear  Jamdudum  compertus  est  Cqr- 
nette,  partes  hujus  medicamenti  aqua  decoda  ex 
chonae  cortice  disjungif.  Et,  praeterea,  haud  ita  pridem 

anim- 

*  Ryan.  JEssay  on  Comumption ,  edit.  Dublin.  ann.  m,dcc,lxxxviii. 

p*  2iB. 

t  Msm,  de  la  Sec,  JRoy ,  de  Medecine ,  ann,  M,occ,LXXI£.  p.  »49, 

animadvertit  Berthollet,  hoc  medicamentum  non  so¬ 
lum  sic  aqua  disjungi,  in  qua  gallae  maceratae  sint,  sed 
etiam  ex  efficacissimo  prorsus  iners  atque  inefficax 
reddi  *. 

Antimonium  tartarisatum  theae  admixtum  inter¬ 
dum  insanientibus  affatim  datum  est,  neque  tamen  iis 
nauseam  fecit.  Cupidus  cognoscendi,  thea>  necne,  par¬ 
tes  constituentes  hujus  medicamenti  dissocientur,  aquis 
duabus  distillatis,  quibus,  utrique  vero  alia,  duae  theae 
vulgares  satis  magna  quantitate  maceratae  essent,  aquam 
indito  antimonio  tartarisato  saturatam  addidi.  Misturae 
protinus  luci  imperviae  evaserunt,  atque,  paucis  pos¬ 
tea  horis,  sedimentum  deposuerunt.  Hae  vero  muta¬ 
tiones  in  ea  aquarum  minus  conspicuae  erant,  in  qua 
macerata  thea  viridis  fuisset. 

*  ‘  4 

*  La  Mededne  Edairee  far  les  Sciences. 

